**ŠIAULIŲ LOPŠELIO-DARŽELIO „VAIKYSTĖ“**

**DIREKTORĖS REDOS PONELIENĖS**

**2020 METŲ VEIKLOS ATASKAITA**

2021-01-20 Nr. S-11/1

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |
| --- | --- | --- |
| **2020-ųjų metų tikslas, uždaviniai, priemonės** | **Siekiniai (rezultato vertinimo, produkto kriterijaus pavadinimas ir mato vienetas)** | **Siekinių įgyvendinimo faktas** |
| 1. Tikslas. Ikimokyklinio ir priešmokyklinio ugdymo poreikių tenkinimas. | | |
| * 1. Uždavinys. Vykdyti ikimokyklinio ir priešmokyklinio ugdymo programas, atsižvelgiant į kiekvieno vaiko individualius poreikius ir galimybes. | | |
| * + 1. Ikimokyklinio ugdymo programos įgyvendinimas. | Grupių sk. – 8  Vaikų sk. – 150 | Grupių sk. – 8  Vaikų sk. – 148 (2020 m. rugsėjo 1 d.) |
| * + 1. Priešmokyklinio ugdymo bendrosios programos įgyvendinimas. | Grupių sk. – 2  Vaikų sk. – 40 | Grupių sk. – 2  Vaikų sk. – 37 (2020 m. rugsėjo 1 d.) |
| * + 1. Neformaliojo ugdymo įgyvendinimas. | Vaikų sk. (muzikos) – 190  Vaikų sk. (dailės) – 80  Vaikų sk. (kompiuterių) – 80 | Vaikų sk. (muzikos) – 185  Vaikų sk. (dailės) – 77  Vaikų sk. (kompiuterių) – 77  Neformaliojo ugdymo veiklos vyko tol, ko nebuvo paskelbta ekstremali situacija (iki 2020 kovo mėn., 2020 m. rugsėjo – lapkričio mėn. Karantino metu, neformaliojo ugdymo veiklos (muzika, dailė, kompiuteriai) organizuojamos nuotoliniu būdu, integruojamos į bendras grupines veiklas. |
| * + 1. Švietimo pagalbos vaikui teikimas. | Vaikų sk. (logopedo) – 35  Vaikų sk. (soc. pedagogo) – 18  Vaikų sk. (soc. įgūdžių programose) – 40 | Vaikų sk. (logopedo) – 35  Vaikų sk. (soc. pedagogo) – 18  Vaikų sk. (soc. įgūdžių programose) – 37 |
| * + 1. Edukacinių projektų, programų įgyvendinimas | Vaikų, dalyvaujančių sveikatinimo projektuose, programose sk. – 190  Vaikų, dalyvaujančių SEU programose, projektuose sk. – 60  STEAM plano įgyvendinimas – 1 | Vaikų, dalyvaujančių sveikatinimo projektuose („Sveikatiada“, „Futboliukas“), įstaigos sveikatos stiprinimo programoje sk. – 185.  Vaikų, dalyvaujančių SEU programose, projektuose sk. – 57.  Pedagogai aktyviai įsitraukia ir patys organizuoja tarptautinius eTwinning projektus: L. Zaicevos inicijuotas eTwinning projektas “STEAM autumn activities”, J. Surantienės inicijuotas eTwinning projektas “Steam ugdymas ir jo taikymas ikimokyklinio amžiaus vaikų kasdieninėje veikloje”. |
| 1.2. Uždavinys. Sudaryti sąlygas pedagogų profesiniam tobulėjimui | | |
| 1.2.1. Dalyvavimas kvalifikacijos tobulinimo renginiuose (seminaruose, kursuose, konferencijose ir kt.), pranešimų skaitymas*.* | Kvalifikacijos tobulinimo renginiuose dalyvaujančių pedagogų sk. – 22  Skaitytų pranešimų sk. – 3 | Kvalifikacijos tobulinimo renginiuose 2020 m. dalyvavo visi įstaigoje dirbantys pedagogai (aktyviausiai dalyvauta renginiuose, skirtuose nuotolinio ugdymo aktualijoms, STEAM elementų integravimui į ugdymo procesą, vaikų socialiniam emociniam ugdymui). |
| 1.2.2. Sąlygų pedagogams ir pagalbos vaikui specialistams siekti karjeros ir įgyti jų kompetenciją ir praktinę veiklą atitinkančią kvalifikacinę kategoriją sudarymas. | Besiatestuojančių pedagogų sk. – 3  Atestacijos programos įgyvendinimas – 1 | Atestuotų pedagogų sk. – 0. |
| 1. Tikslas. Lopšelio-darželio kultūros kūrimas ir įvaizdžio formavimas. | | |
| 2.1. Uždavinys. Kurti lopšelio-darželio kultūrą, atskleidžiant įstaigos išskirtinumą. | | |
| 2.1.1. Bendravimas ir bendradarbiavimas su bendruomene ir išorės partneriais. | Organizuotų renginių sk. – 5  SKU įgyvendinimas (veiklų sk.) – 2 | 2020 m. organizuoti renginiai, skirti bendruomenės įtraukimui (parodos, viktorinos), bendradarbiavimui su socialiniais partneriais (Vaikų kūrybinių darbų paroda Šiaulių m. sav. viešosios bibliotekos vaikų literatūros skyriuje „Margaspalvė rudens skraistė“). Įsitraukta į socialinių partnerių organizuotus renginius:  vaikų konferencija „Prieskonių kvapai vilioja“, piešinių konkursas „Mažieji menininkai“ (Gegužės progimnazija), pleneras „Rudens mozaika 2020“ (Šiaulių l/d „Coliukė“), šventė „Dainuokim, šokim ir sportuokim” (Šiaulių l/d „Voveraitė“). |
| 2.1.2. Darbuotojų kvalifikacijos tobulinimas organizacijos kultūros srityje. | Kvalifikacijos tobulinimo renginiuose dalyvaujančių darbuotojų sk. – 43 | Pandeminė situacija lėmė kitokio pobūdžio seminarų pasirinkimą darbuotojams. 2020 m. lapkričio-gruodžio mėn. dalyvauta psichologinės gerovės ir psichikos sveikatos stiprinimo seminarų cikle (8 ak. val.). Organizatorius – Šiaulių visuomenės sveikatos biuras. Dalyviai: 13 pedagogų ir 6 auklėtojų padėjėjos. |
| 2.1.3. Įstaigos reprezentavimas ir veiklos viešinimas. | Paskelbtų publikacijų sk. – 1 | Įstaigos veikla viešinta internetinėje svetainėje, įstaigos FB paskyroje, Šiaulių miesto savivaldybės internetinėje svetainėje (skiltyje „Švietimo naujienos“), informaciniame leidinyje „Švietimo naujienos“ („Respublikinėje konferencijoje „Šiandienos vaikai – ateities visuomenė“ aptartos ankstyvojo amžiaus vaikų ugdymo aktualijos“, 2020-11-24 <https://www.svietimonaujienos.lt/respublikineje-konferencijoje-siandienos-vaikai-ateities-visuomene-aptartos-ankstyvojo-amziaus-vaiku-ugdymo-aktualijos/>). Apie ugdytinių laimėjimą ULAC organizuotame konkurse „Švarių rankų šokis“ reportažas Šiaulių televizijos žinių laidoje (2020-12-08). |
| 2.2. Uždavinys. Gerinti lopšelio-darželio įvaizdį. | | |
| 2.2.1. Lopšelio-darželio pavadinimo ir simbolikos (logotipo) keitimas. | Iškaba – 1  Logotipas – 1  Darbuotojų aprangos įsigijimas – 15 | Lopšelio-darželio „Vaikystė“ logotipą sukūrė ugdytinės mama. Atnaujintas logotipas bendruomenei pristatytas 2020 m. birželio 1-ąją – Vaikų gynimo dieną.  Įsigytos daugkartinės veido kaukės su darželio logotipu darbuotojams. |
| 2.2.2. Internetinės svetainės atnaujinimas. | Atnaujinta internetinė svetainė – 100 proc. | Atnaujinta internetinė svetainė (svetainės medis, dizainas). |
| 1. Tikslas. Lopšelio-darželio aplinkos, skatinančios sėkmingą kiekvieno vaiko ugdymą(si) ir savirealizaciją, tobulinimas. | | |
| 3.1. Uždavinys: kurti dinamišką, atvirą, funkcionalią, virtualią ugdymo(si) aplinką, papildant ją šiuolaikinėmis ugdymo priemonėmis. | | |
| 3.1.1.Ugdymo priemonių įsigijimas ir atnaujinimas. | Ugdymo priemonių atnaujinimas – 30 proc. | 2020 m. įsigyta ugdymo priemonių, skirtų pažintinei (70 vnt.), komunikavimo (21), socialinei (39), meninei (10), sveikatos (16) ir kt. kompetencijoms plėtoti. |
| 3.1.2. Elektroninio dienyno palaikymas. | El. dienyno palaikymas – 100 proc. | Įstaigos darbuotojai ir tėvai aktyviai naudojasi el. dienyno teikiamomis galimybėmis. Esant poreikiui, konsultuojamasi su dienyno administratoriais dėl papildomų funkcijų įdiegimo (pvz., pateisinimų dėl nuotolinio ugdymo, nemokamą maitinimą gaunančių ugdytinių skaičiavimo ir kt.). |
| 3.1.3. Kompiuterinės įrangos atnaujinimas. | Įsigytos įrangos sk. – 2  Įrangos priežiūra – 100 proc. | Įsigytos įrangos sk. – 8 (6 planšetiniai kompiuteriai, stacionarus kompiuteris, monitorius).  Kompiuterinės įrangos priežiūrą vykdo samdoma paslaugų teikimo įmonė. |
| 3.1.4. Grupių, salės, specialistų kabinetų atnaujinimas. | Patalpų, kuriose atnaujinti baldai, sk. – 1  Suremontuotų grupių, kabinetų sk. – 2  Minkštas inventorius – 170 | 2020 m. atliktas 2 grupių („Jurginas“, „Ramunė“) rūbinėlių remontas, 2 grupių sienų dangos atnaujinimas („Tulpė“, „Jurginas“), atnaujinta laiptinėse esančių radiatorių apdaila.  Įsigyta 30 čiužinių (lopšelio gr.) |
| 3.1.5. Lauko žaidimų aikštelių turtinimas. | Įsigyto inventoriaus sk. – 1 | Nupirktos 4 medinės smėlio dėžės. Pagamintas lauko laboratorijos eksperimentų stalas, edukacinė-muzikinė tvorelė. |
| 3.2. Uždavinys: gerinti ugdymo(si) sąlygas, užtikrinant saugią ir sveiką ugdomąją aplinką. | | |
| 3.2.1. Elektros instaliacijos atnaujinimas. | Įgyvendintų projektų sk. – 1 | 2020 metais atliktas dalies pastato elektros instaliacijos atnaujinimas. Likusią dalį planuojama atnaujinti 2021 metais. |
| 3.2.2. Ūkinių ir higienos priemonių įsigijimas. | Įsigytų vidaus durų sk. – 8  Įsigytos virtuvės įrangos sk. – 2 | Higienos priemonių įsigijimas – 100 proc.  Įsigytos 4 vidaus durys, skirtos logopedo, socialinio pedagogo kabinetams bei grupėms „Našlaitė“ ir „Rūtelė“.  Įsigyta virtuvės įranga – šaldytuvas, 2 plautuvės. |
| 3.2.3. Virtuvės vėdinimo sistemos keitimas. | Įgyvendintų projektų sk. – 1 | Pakeista virtuvės vėdinimo sistema. |
| 3.2.4. Pastato išorės sienų šiltinimas. | Parengtų projekto paraiškų sk. – 1 | Pateiktas investicinio projekto aprašymas lopšelio-darželio fasadinių sienų, cokolio šiltinimui ir nuogrindų sutvarkymui (darbų atlikimas numatytas 2023 metais). |
| 3.2.5.Lauko aplinkos atnaujinimas (takų, šaligatvių keitimas, įvažiavimo asfaltavimas). | Medžių, krūmų genėjimas (vnt.) – 20  Įgyvendintų projekto paraiškų sk. – 1 | Siekiant užtikrinti saugią aplinką, 2020 m. pavasarį atlikti medžių genėjimo, krūmų rovimo darbai.  Parengta lauko aplinkos atnaujinimo (takų, šaligatvių keitimo, įvažiavimo asfaltavimo) projekto paraiška. |
| 3.2.6. Radiatorių keitimas ir šildymo sistemos atnaujinimas. | Parengtų projekto paraiškų sk. – 1 | Parengta radiatorių keitimo ir šildymo sistemos atnaujinimo projekto paraiška. |
| *2020 m. veiklos plano įgyvendinimo analizė*  Šiaulių lopšelio-darželio „Vaikystė“ patvirtinta 2020 m. programos sąmata (592,0 Eur) pagal šiuos finansavimo šaltinius: biudžeto lėšos – 289,3 tūkst. Eur, mokymo lėšos (ML) – 213,4 tūkst. Eur, specialiosios lėšos – 87,5 tūkst. Eur, paramos lėšos – 1,0 tūkst. Eur, suteiktų paslaugų – 0,8 tūkst. Eur. 2020 m. iš Šiaulių m. savivaldybės papildomai gauta, 4,7 tūkst. Eur (valstybės lėšos švietimo reikmėms), 24,1 tūkst. Eur mokymo lėšų perskirstymas.  2020 m. veiklos plane išskirti 3 tikslai: I tikslas – ikimokyklinio ir priešmokyklinio ugdymo poreikių tenkinimas; II tikslas – lopšelio-darželio kultūros kūrimas ir įvaizdžio formavimas; III tikslas – lopšelio-darželio aplinkos, skatinančios sėkmingą kiekvieno vaiko ugdymą(si) ir savirealizaciją, tobulinimas.  I tikslo įgyvendinimo priemonės apėmė Šiaulių lopšelio-darželio „Vaikystė“ ikimokyklinio ugdymo programos, Priešmokyklinio ugdymo bendrosios programos ugdymo turinio įgyvendinimą, tėvų dalyvavimą ugdymo procese, IT naudojimą planuojant ir organizuojant ugdymo procesą, pedagogų kvalifikacijos kėlimą. 2020 metais atnaujinta ir patvirtinta ikimokyklinio ugdymo programa, pagal kurią dirbama nuo 2020 m. rugsėjo 1 d. Atsižvelgiant į vaikų ugdymosi pasiekimų rezultatus ir įstaigos veiklos kryptį, 2020 metais didesnis dėmesys skirtas vaikų sakytinės ir rašytinės kalbos ugdymui, problemų sprendimo gebėjimams ugdyti, STEAM elementų integravimui į ugdymosi procesą, vaiko sveikatos stiprinimui, sistemingos ir veiksmingos švietimo pagalbos teikimui bei pedagoginių darbuotojų bendrųjų ir dalykinių kompetencijų tobulinimo veikloms (dėmesį skiriant STEAM ugdymui, profesiniam pedagogų skaitmeniniam raštingumui, dalyvavimui projektinėje veikloje, nuotolinio ugdymo kompetencijų gilinimui).  Įgyvendinant ikimokyklinio ir priešmokyklinio ugdymo programas lygiagrečiai vaikams teikta švietimo pagalba (logopedo, socialinio pedagogo); švietimo pagalbos specialistai įsitraukė į grupines ugdomąsias veiklas.  Ugdytiniai dalyvavo įstaigoje vykstančiame neformaliajame ugdyme (dailė, kompiuteriai, muzika). Siekiant didinti neformaliojo švietimo paslaugų įvairovę bei atsižvelgiant į tėvų pageidavimus, 2020 m. įstaigoje veikė papildomo ugdymo būreliai (ankstyvojo anglų kalbos ugdymo, futbolo, robotikos, sportinių šokių, teatro). Šalyje 2020 m. vasario mėn. paskelbus valstybės lygio ekstremalią situaciją dėl naujojo koronaviruso (COVID-19) plitimo grėsmės ir kovo mėn. įvedus karantiną, ugdymas vaikams teiktas nuotoliniu būdu, sustabdyta papildomojo ugdymo (būrelių) veikla.  II tikslo įgyvendinimo priemonės apėmė bendravimą ir bendradarbiavimą su bendruomene ir išorės partneriais, įgyvendinant 2020 m. Šiaulių miesto švietimo bendruomenės siekį – tikslinių partnerysčių plėtojimą. 2020 m. sudarytos naujos bendradarbiavimo sutartys su Šiaulių lopšeliais-darželiais „Bitė“, „Voveraitė“, „Gintarėlis“, Šiaulių regbio ir žolės riedulio akademija, kurių tikslas – stiprinti vaikų sveikatą per fizinio aktyvumo veiklas; lopšeliu-darželiu „Trys nykštukai“, siekiant tęsti bendradarbiavimą organizuojant bendrus renginius (tęstinė respublikinė konferencija), dalinantis gerąja patirtimi; Šiaulių jaunųjų technikų centru, siekiant dalintis STEAM ugdymo organizavimo patirtimi; Šiaulių m. savivaldybės Viešosios bibliotekos Vaikų literatūros skyriumi, siekiant gerinti vaikų sakytinės ir rašytinės kalbos ugdymo pasiekimus, organizuoti bendras edukacines veiklas, renginius, vaikų kūrybinių darbų parodas.  2020 m. balandžio 16 d. Šiaulių m. savivaldybės Taryba pritarė lopšelio-darželio pavadinimo keitimui. Nauji įstaigos nuostatai įregistruoti 2020 m. gegužės 18 d. Pasitelkiant tėvų siūlymus ir idėjas, pakeistas lopšelio-darželio logotipas (logotipą sukūrė ugdytinės mama), atnaujinta internetinė svetainė.  2020 m. lapkričio–gruodžio mėn., bendradarbiaujant su Šiaulių m. visuomenės sveikatos biuru, darbuotojai dalyvavo nemokamose grupinėse psichologų konsultacijose, apimančiose konfliktų ir streso valdymą, COVID-19 pandemijos pasekmių mažinimą ir kt.  III tikslo įgyvendinimo priemonės apėmė saugios ir sveikos aplinkos kūrimą, atnaujinant vidaus patalpas, papildant ugdymo erdves moderniomis priemonėmis.  Įstaigos infrastruktūros gerinimui 2020 m. papildomai skirta 60,1 tūkst. Eur (39,0 tūkst. Eur dalies elektros instaliacijos atnaujinimui, 10,0 tūkst. Eur virtuvės įrangos atnaujinimui (ventiliacijos sistemos atnaujinimui), 11,1 tūkst. Eur I korpuso nuotekų vamzdyno keitimui ir pamato hidroizoliacijai).  2020 m. atnaujinta elektros instaliacija I korpuse (pakeisti elektros laidai, šviestuvai); atstatytos kompiuterių kabineto lubos po elektros instaliacijos atnaujinimo darbų. 2020 m. atnaujinta virtuvės vėdinimo sistema, atliktas I korpuso fasadinės pusės nuotekų vamzdynų keitimas. Atlikti neplanuoti darbai – pastato parapetų, stogelių remontas (0,5 tūkst. Eur).  Siekiant užtikrinti vaikų saugumą lauke, panaikinti sporto aikštelės dangos defektai, pašalinti žaidimų aikštelės trūkumai; panaikinti išplitę krūmai.  Siekiant užtikrinti sklandų įstaigos darbą ekstremalios situacijos laikotarpiu, kurti sveiką ir saugią aplinką bei įgyvendinti operacijų vadovo sprendimus dėl COVID-19 pandemijos, dezinfekcinėms ir veido apsaugos priemonėms papildomai išleista 2,0 tūkst. Eur, iš jų – 0,5 tūkst. Eur sudarė išlaidos virtuvės ir bendro naudojimo patalpų dezinfekcijai biocidiniais preparatais po įstaigoje nustatytų užsikrėtimo COVID-19 atvejų.  Lopšelio-darželio veikla organizuojama remiantis bendruomenės narių apklausų rezultatais. 2020 m. dėmesys skirtas ugdymo kokybės gerinimui (apklausa „Dėl nuotolinio ugdymo“ (2020 m. balandžio mėn.), „Dėl ugdymo kokybės gerinimo“ (2020 m. spalio mėn.)). Ugdytinių tėvai įsitraukia į ugdomąjį procesą tiek darželyje, tiek grupėse; įstaigos veikla pristatoma ir viešinama išorėje (2020 m. skaityti 3 pranešimai respublikinėse konferencijose, metodinėse dienose, apie įstaigos veiklą (organizuotus renginius, dalyvavimą projektinėje veikloje, dalinimąsi gerąja patirtimi) skelbta informacija lopšelio-darželio internetinėje svetainėje, *facebook* paskyroje, portale „Švietimo naujienos“, Šiaulių m. savivaldybės internetinėse svetainėse. | | |

**II SKYRIUS**

**2020 METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| **Asmenybės ūgtis** |  |  |  |
| 1.1.Gerinti ugdytinių pasiekimus | 1.1.1.Geresni ugdytinių pasiekimai sakytinės, rašytinės kalbos ugdymo, skaičiavimo ir matavimo, problemų sprendimo srityse. | 1.1.1.1.Patobulintos pedagogų kompetencijos sakytinės ir rašytinės kalbos ugdymo, skaičiavimo ir matavimo, problemų sprendimo srityse (kvalifikacijos kėlimo renginiuose dalyvaus 100 proc. pedagogų). | Lopšelis-darželis 2020 m. buvo išpirkęs +, kurioje esančius mokymus turėjo galimybę peržiūrėti visi įstaigoje dirbantys pedagogai: seminaras „Respublikinis ikimokyklinio ugdymo pedagogų forumas“ (2020-03-26, 6 ak. val.), „Efektyvūs mokymo metodai“ (2020-04-15), mokymai „Problemų sprendimo ir sprendimų priėmimo įgūdžių lavinimas” (2020-10-13),  mokymai „Pozityvaus mąstymo lavinimas” (2020-12-13, 18 ak. val.).  Pedagogai dalyvavo kvalifikacijos kėlimo renginiuose, skirtuose sakytinės ir rašytinės kalbos ugdymui („Psichologiniai skaitymo aspektai” (2020-10-05); „Kaip sudominti vaikus skaitymu?“, „Kaip mokome skaityti“ (2020-03-18 2020-04-02), įsitraukė į projektą „Žaidimai moko“ (logopedė).  Kvalifikacijos tobulinimas skaičiavimo ir matavimo pasiekimų srityse: „Respublikinė virtuali idėjų mugė „Linksmoji matematika“ (2020-04-24).  Kvalifikacijos kėlimas problemų sprendimo srityje:  Praktinė ikimokyklinio ugdymo konferencija „Darželis šiandien: iššūkiai ir sprendimai“ (2020-12-21). Kvalifikacijos kėlimo renginiuose, skirtuose vaikų ugdymui sakytinės ir rašytinės kalbos, skaičiavimo ir matavimo, problemų sprendimo srityse, dalyvavo visi įstaigoje dirbantys pedagogai. |
| 1.1.1.2.Įstaigos ugdytinių pasiekimų įverčiai sakytinės, rašytinės kalbos, skaičiavimo ir matavimo, problemų sprendimo srityse ne mažesni nei miesto vidurkis. | Lyginant 2019 m. rudens ir 2020 m. pavasario pasiekimų vertinimus įstaigoje, stipriausiomis sritimis išlieka kasdieniai gyvenimo įgūdžiai (3,68 ir 4,20), santykiai su bendraamžiais (3,56 ir 4,11). Silpniausiomis – sakytinė kalba (3,28 ir 3,76), skaičiavimas ir matavimas (3,21 ir 3,81). Lyginant 2019–2020 m. m. vertinimus, stebima vaikų pažanga visose srityse.  2020 m. rudens vertinimais stipriausios pasiekimų sritys – kasdieniai gyvenimo įgūdžiai (3,48), santykiai su suaugusiais (3,43), santykiai su bendraamžiais (3,38). Silpniausios pasiekimų sritys: aplinkos pažinimas (2,99), sakytinė kalba (3,08), skaičiavimas ir matavimas (3,08). Į vaikų pasiekimų vertinimą ir individualius aptarimus įsitraukė 80 proc. tėvų (individualūs aptarimai organizuoti telefonu, nuotoliniu būdu, iš anksto sutartu laiku). |
| **Ugdymas(is)** |  |  |  |
| 1.2. Užtikrinti ugdymo turinio kaitą ir įvairovę | 1.2.1. Suteikta sisteminga ir veiksminga švietimo  pagalba kiekvienam  vaikui. | 1.2.1.1.Švietimo pagalba teikiama kiekvienam vaikui, turinčiam SUP. | Švietimo pagalba teikta vaikams, turintiems SUP pagal PPT pateiktus vertinimus (logopedo pagalba teikta 35 vaikams, socialinio pedagogo pagalba – 18 vaikų). |
| 1.2.2. Pedagogų, pagalbos vaikui specialistų, tėvų bendradarbiavimas, siekiant dialogu grįsto ugdymosi | 1.2.2.2. Dalyvavimas Šiaulių m. PPT parengtoje programoje „Pozityvių santykių ir bendradarbiavimo aplinkos stiprinimas ikimokyklinėje ugdymo įstaigoje“. Programoje dalyvaus 10 pedagogų, 10 tėvų, VGK nariai. | 2020 m. vasario-gegužės mėn., bendradarbiaujant su Šiaulių m. pedagogine psichologine tarnyba, įstaigoje įgyvendinta **Pozityvių santykių ir bendradarbiavimo aplinkos stiprinimo ikimokyklinėje įstaigoje programa**, kurioje dalyvavo 10 tėvų, 10 pedagogų, VGK nariai.  Įstaigos pedagogams, VGK nariams organizuotos nuotolinės konsultacijos su PPT specialistais „Poveikio priemonių taikymo netinkamai besielgiantiems mokiniams ypatumai ikimokyklinėje įstaigoje“ (2020-10-09), „Mokyklos smurto ir patyčių prevencijos, intervencijos tvarkos aprašo praktinis įgyvendinimas“ (2020-11-10). |
| 1.2.3. Ugdymo  turinio tobulinimas, integruojant  STEAM elementus ir išmaniąsias technologijas | 1.2.3.1. Pedagogų vedamos atviros veiklos ugdymo procese naudojant STEAM elementus ir išmaniąsias technologijas (įstaigos lygmeniu vedama 15 veiklų). | 2020 metais įstaiga tapo STEAM mokyklų tinklo nare.  Įstaigoje dirbančios pedagogės 2020 m. vasario 4 – kovo mėn. 12 d. vedė 15 atvirų veiklų, iš jų – dvi integruotos veiklos (kartu su dailės, muzikos pedagogais ir logopede). Atvirose veiklose naudota išmanioji lenta, šviesos stalai, atlikti tyrinėjimai ir bandymai, didelis dėmesys skirtas vaikų sakytinės kalbos gebėjimų ugdymui. |
| **Ugdymo(si) aplinka** |  |  |  |
| 1.3. Tobulinti edukacinę aplinką. | 1.3.1.Ugdymosi aplinkos turtinimas inovatyviomis ugdymo priemonėmis. | 1.3.1.1.Įsigyti ir naudojami ugdymo procese išmanieji įrenginiai (planšetiniai kompiuteriai). | 2020 m. įsigyti 6 planšetiniai kompiuteriai, 2 išmanieji robotukai „Bee bot“, skirti ugdymo proceso įvairinimui ir aplinkos pažinimo, problemų sprendimo gebėjimų tobulinimui. |
| 1.3.2. Lauko ugdomosios aplinkos tobulinimas. | 1.3.2.1. Grupėms priskirtos lauko aikštelės (10) papildytos pedagogų ir tėvų kurtomis edukacinėmis priemonėmis. | Iš įsigytų medžiagų sukurtas lauko laboratorijos eksperimentų stalas, edukacinė-muzikinė tvorelė. Grupių pedagogai tobulino lauko žaidimų aikštelėje esančias pavėsines, sukurdami jose žaidimų erdves. |
| **Gyvenimas mokykloje** |  |  |  |
| 1.4.Skatinti aktyvų bendruomenės įsitraukimą ir dalyvavimą įstaigos veikloje. | 1.4.1.Didesnis  bendruomeniškumas  įstaigos viduje ir išorėje. | 1.4.1.1.Organizuoti 3 bendruomenės renginiai; 10 tėvų veda edukacinius užsiėmimus vaikams. | Ugdymo proceso organizavimas nuotoliniu būdu pakeitė įprastas bendruomenės renginių formas. Tėvai ir vaikai aktyviai įsitraukė į įstaigos pasiūlytas bendras veiklas: atliko užduotis, siuntė nuotraukas ir filmuotą medžiagą, kurių pagrindu buvo rengiami patirčių apibendrinimai: *filmai* „STEAM Velykos“ (2020-04-20), „Sveikinimai Motinos dienos proga“ (2020-05-05), „Futboliukas namuose“ (2020-06-15), *elektroniniai leidiniai* „Mano sveiko maisto receptų knygelė“ (2020-04-20 kartu su lopšeliu-darželiu „Coliukė“ ir Petro Avižonio ugdymo centru); „Šeimos laisvalaikio žurnalas“ (2020-05-18); *virtualios parodos* „Vabalai“ (2020-04-24), „Aš kūrėjas“ (2020-06-01) ir kt.  2020 m. sausio-kovo mėn. tėveliai vedė 13 edukacinių užsiėmimų vaikams tiek įstaigoje, tiek už jos ribų. Tėvų organizuotos veiklos apėmė aplinkos pažinimą, pilietiškumo ugdymą, supažindinimą su profesijomis, fizinio aktyvumo, sveikos gyvensenos ugdymą ir kt. |
| **Mokyklos bendruomenė: besimokanti organizacija** |  |  |  |
| 1.5. Bendradarbiauti su vietos bendruomene, išorinėmis organizacijomis, kitomis mokyklomis. | 1.5.1. Tikslinių partnerysčių plėtojimas | 1.5.1.1. Organizuoti 2 renginiai (paroda, konferencija) su socialiniais partneriais. | 2020 m. lapkričio 20 d. kartu su partneriu Šiaulių lopšeliu-darželiu „Trys nykštukai“ organizuota tęstinė respublikinė ankstyvojo amžiaus ugdytojų metodinė praktinė konferencija „Šiandienos vaikai – ateities visuomenė“, kurioje perskaityti 32 pranešimai, bendras konferencijos dalyvių skaičius – 100.  2020 m. spalio 5 d. lopšelyje-darželyje atidaryta paroda „Pro vaikystės langą“, kurios dalyviai - Lieporių mikrorajono ikimokyklinio ugdymo įstaigų „Bitė“, „Gintarėlis“, „Vaikystė“, „Pasaka“, „Smalsieji pabiručiai“, „Trys nykštukai“, „Varpelis“, „Voveraitė“ ugdytiniai, tėvai, pedagogai ir Gegužių progimnazijos pradinių klasių mokiniai, pedagogai. Paroda kilnojamoji – kas mėnesį eksponuojama vis kitoje įstaigoje. Paroda pretenduoja patekti į Lietuvos rekordų knygą kaip gausiausia mažųjų kūrinių paroda – 1853 kūriniai įrėminti degtukų dėžutėse – sukurti piešiant, tapant, siuvinėjant, prilipdant ir kitais raiškos būdais.  2020 m. gruodžio 9 d. Šiaulių m. savivaldybės bibliotekos Vaikų literatūros skyriaus bibliotekininkės priešmokyklinio ugdymo grupių ugdytiniams vedė nuotolinę edukaciją „Gimtadienio knygos“, skirtą Šiaulių lopšelio-darželio „Vaikystė“ 45-osioms veiklos metinėms. |
| 1.5.1.2. SKU veiklos fiksuojamos Šiaulių miesto SKU modelio informacinėje sistemoje. Planuojamos 2 veiklos. | 2020-09-22 Tarptautinės dienos be automobilio minėjimas organizuotas Lieporių gimnazijos stadione; Lieporių gimnazijos mokiniai vedė mankštą lopšelio-darželio ugdytiniams. |
| 1.5.1.3. Bendradarbiavimas su sporto centru „Dubysa“ vaikų sveikatos stiprinimo srityje. | Dėl pandeminės situacijos, numatytos veiklos su sporto centru „Dubysa“ nebuvo organizuotos.  Vaikų sveikatos stiprinimas vykdytas kitomis formomis: 2020 m. balandžio mėn. dalyvauta Respublikiniame ikimokyklinio ir priešmokyklinio amžiaus vaikų projekto „Sportuoju namuose“, kurį organizavo Šiaulių lopšelis – darželis „Rugiagėlė“, veiklose.  Dalyvaujama sveikatinimo projektuose „Futboliukas“ (2 grupės), „Sveikatiada“ (6 grupės), konkurse „Gyventi sveikai – gera“ (8 grupės). |
| 1.5.2. Bendruomenės mokymasis ir dalijimasis patirtimi | 1.5.2.1. Metodinės dienos (STEAM elementų taikymo) organizavimas miesto ikimokyklinių įstaigų pedagogams. | 2020 m. gruodžio 4 d. kartu su lopšeliu-darželiu „Trys nykštukai“ organizuota metodinė diena „Socialinis emocinis ugdymas ankstyvajame amžiuje: gerosios praktikos pavyzdžiai“, skirta Vaikų emocinės gerovės metams paminėti.  STEAM metodinės dienos organizavimas atidėtas. |
| 1.5.2.2. Pranešimų respublikinėse konferencijose skaitymas (pranešimus skaitys 4 pedagogai). | Skaityti pranešimai:  „Susipažįstu su pasauliu per STEAM“. Respublikinė ankstyvojo amžiaus vaikų ugdytojų konferencija „Šiandienos vaikai – ateities visuomenė“ (2020-11-20);  „Šiaulių l/d „Vaikystė“ veiklos lauke“. Nuotolinė respublikinė apskrito stalo diskusija „Mokymasis lauke – kiekvieno vaiko dienos dalis" (2020-11-26);  „Socialinis-emocinis ugdymas per projektinę veiklą“. Metodinė diena **„Socialinis emocinis ugdymas ankstyvajame amžiuje: gerosios praktikos pavyzdžiai“ (**2020-12-04). |
| 1.5.3. Pedagogų kvalifikacijos kėlimas mokinių sveikatos stiprinimo klausimais. | 1.5.3.1. Patobulintos pedagogų kompetencijos mokinių sveikatos stiprinimo srityje (kvalifikacijos kėlimo renginiuose dalyvaus 100 proc. pedagogų). | Kvalifikacijos kėlimo renginiuose dalyvavo 100 proc. pedagogų. Įsitraukta į vaikų sveikatos stiprinimui skirtas projektines veiklas, kurių metu pedagogams pateikiama metodinė medžiaga, kurią reikia pritaikyti praktiniame darbe („Sveikatiada“, „Futboliukas“). Dalyvauta kvalifikacijos tobulinimo programoje „Žaidybinių metodų taikymo galimybės skatinant vaikų fizinį aktyvumą ikimokyklinėse įstaigose“. |
| 1.5.3.2. Parengta sveikatos stiprinimo programa 5 metams. Nacionalinio sveikatą stiprinančių mokyklų tinklo ir aktyvių mokyklų veiklos koordinavimo komisijai pateiktas prašymas pripažinti sveikatą stiprinančia mokykla. | Parengta ir patvirtinta sveikatos stiprinimo programa 5 metams.  Nacionalinio sveikatą stiprinančių mokyklų tinklo ir aktyvių mokyklų veiklos koordinavimo komisija 2020-06-10 pripažino lopšelį-darželį „Vaikystė“ sveikatą stiprinančia mokykla. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| - | - |

**3. Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| * 1. 2020 m. teikta paraiška Nacionalinio sveikatą stiprinančių mokyklų tinklo ir aktyvių mokyklų veiklos koordinavimo komisijai dėl lopšelio-darželio pripažinimo aktyvia mokykla. Komisija įvertino įstaigos Fizinio aktyvumo skatinimo veiklos planą, 2020-06-10 pripažino lopšelį-darželį aktyvia mokykla ir įtraukė į „Aktyvių mokyklų“ sąrašą. | Aktyvios mokyklos statusas įpareigoja sudaryti sąlygas vaikų fiziniam aktyvumui 60 min. ir daugiau per dieną, gerėja vaikų fizinio ugdymo kokybė, įstaigoje kuriama palanki fizinės veiklos visiems kultūra. |
| * 1. Nuotolinio ugdymo organizavimas karantino laikotarpiu. Parengti ir gyvendinami Nuotolinio darbo tvarkos aprašas (2020-03-13, direktoriaus įsakymas Nr. V-26), Ugdymo proceso organizavimo nuotoliniu būdu tvarkos aprašas (2020-03-25, direktoriaus įsakymas Nr. V-33). Organizuoti pedagogų susirinkimai nuotoliniu būdu, skirti aptarti kylančias problemas ir sunkumus. Organizuota tėvų apklausa dėl nuotolinio ugdymo organizavimo; rezultatai apibendrinti ir pristatyti Pedagogų tarybos, Įstaigos tarybos posėdžiuose. | Sudarytos sąlygos darbuotojams dalį priskirtų funkcijų vykdyti nuotoliniu būdu; numatyta atsiskaitymo už nuotolinį darbą tvarka.  Numatytos pedagogų ir ugdytinių tėvų atsakomybės, teisės ir pareigos nuotolinio ugdymo proceso metu.  Atsižvelgiant į tėvų ir pedagogų pateiktus siūlymus, koreguoti nuotolinio ugdymo metodai, priemonės. |
| * 1. Asmuo, atsakingas už COVID-19 situacijos valdymą įstaigoje. Parengti COVID-19 ligos (koronaviruso infekcijos) valdymo priemonių organizavimo tvarkos aprašas (2020-05-18, direktoriaus įsakymas Nr. V-45), Šiaulių lopšelio-darželio „Vaikystė“ priemonių ir veiksmų, patvirtinus užsikrėtimo COVID-19 virusu atvejį švietimo įstaigoje, planas (2020-05-18, direktoriaus įsakymas Nr. V-45/1), Patalpų valymo ir dezinfekcijos COVID-19 pandemijos metu tvarkos aprašas (2020-06-19, direktoriaus įsakymas Nr. V-60). | Vadovaujantis ugdymo procesą karantino ir ekstremalios situacijos metu reglamentuojančiais Vyriausybės nutarimais, Šiaulių m. savivaldybės Administracijos direktoriaus įsakymais ir kitais dokumentais, organizuotas COVID-19 situacijos valdymas įstaigoje (prevencinė veikla, priežiūra, komunikacija su tėvais ir darbuotojais po patvirtintų atvejų įstaigoje, rekomendacijų ir NVSC nurodymų vykdymas). |
| * 1. Parengta mokslinė publikacija: Dambrauskienė D., Ponelienė R. (2020). Ikimokyklinio ugdymo įstaigų vadovų darbo laiko planavimas: problemos ir galimybės. Švietimas: politika, vadyba, kokybė. Education policy, management and quality. Šiauliai: Scientia Educologica. Vol. 12, no. 2, p. 77–91. Prieiga internetu: <http://oaji.net/articles/2020/513-1608474635.pdf> | Tikslinių partnerysčių plėtojimas (socialinės partnerystės stiprinimas, dalijimasis gerąja darbo patirtimi, bendradarbiaujant su kitomis ikimokyklinio ugdymo įstaigomis (Šiaulių lopšeliu-darželiu „Bangelė“)). |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4☒ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4☒ |
| 5.3. Lyderystės ir vadovavimo efektyvumas | 1□ 2□ 3□ 4☒ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4☒ |
| 5.5. Bendras įvertinimas (pažymimas vidurkis) | 1□ 2□ 3□ 4☒ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☒ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Strateginio švietimo įstaigos valdymo. |
| 7.2. Švietimo įstaigos struktūros, procesų, išteklių valdymo. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. 2021 metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| **Asmenybės ūgtis**  1.1. Tobulinti ugdymo kokybę, skatinant individualią ugdytinių pažangą. | 1.1.1. Ugdytinių pažanga sakytinės, rašytinės kalbos ugdymo, skaičiavimo ir matavimo, problemų sprendimo srityse. | 1.1.1.1. Įstaigos ugdytinių pasiekimų įverčiai sakytinės, rašytinės kalbos, skaičiavimo ir matavimo, problemų sprendimo srityse ne mažesni nei miesto vidurkis. |
| 1.1.2. Ugdymosi metodų ir formų, leidžiančių kiekvienam vaikui patirti ugdymosi džiaugsmą ir sėkmę, parinkimas. | 1.1.2.1. Pedagogai ugdomojoje veikloje taiko inovatyvius ugdymo metodus, STEAM elementus. Gerąja patirtimi dalinasi respublikinėse konferencijose, metodinėse dienose (parengti ir pristatyti 4 pranešimai). |
| 1.1.3. Pedagogai atpažįsta vaikų individualius poreikius. | 1.1.3.1. Švietimo pagalba teikiama kiekvienam vaikui, turinčiam SUP. |
| **Gyvenimas mokykloje: saviraiškus dalyvavimas**  1.2. Stiprinti vaikų fizinę ir psichinę sveikatą. | 1.2.1. Geresnė vaikų fizinė sveikata. | 1.2.1.1. Įgyvendinamas Fizinio aktyvumo skatinimo planas (dalyvauja 100 proc. ugdytinių, įsitraukia 20 proc. tėvų). |
| 1.2.2. Geresnė vaikų psichinė sveikata. | 1.2.2.1. Įgyvendinama Sveikatos stiprinimo programa (dalyvauja 100 proc. ugdytinių, įsitraukia 20 proc. tėvų). |
| 1.2.3. Pedagogų kvalifikacijos kėlimas vaikų fizinės ir psichinės sveikatos stiprinimo srityje. | 1.2.3.1. Patobulintos pedagogų kompetencijos vaikų fizinės ir psichinės sveikatos srityje (kvalifikacijos kėlimo renginiuose dalyvaus 100 proc. pedagogų). |
| **Mokyklos bendruomenė – besimokanti organizacija**  1.3. Tobulinti įstaigos veiklos kokybės įsivertinimo organizavimą ir vykdymą. | 1.3.1. Atliktas platusis ir giluminis įstaigos veiklos kokybės įsivertinimas. | 1.3.1.1. Atliktas darbuotojų pasitenkinimo darbu tyrimas (2021 m. I ketv.). |
| 1.3.1.2. Atlikta tėvų apklausa dėl įstaigos veikos kokybės gerinimo (2021 m. II ketv.). |
| 1.3.2. Tikslingai panaudoti kokybės įsivertinimo duomenys, siekiant vaiko pažangos. | 1.3.2.1. Stebėtos pedagogų vedamos veiklos (2021 m. III ketv.), pateiktas apibendrinamasis vertinimas. |
| 1.4. Bendradarbiauti su vietos bendruomene, išorinėmis organizacijomis, kitomis mokyklomis. | 1.4.1. Tikslinių partnerysčių plėtojimas. | 1.4.1.1. Organizuoti 2 renginiai (paroda, konferencija) su socialiniais partneriais. |
| 1.4.2. Socialinio pilietinio ugdymo veiklos su socialiniais partneriais. | 1.4.2.1. Viktorinos pilietiškumo tema organizavimas, įtraukiant Lieporių mikrorajono ugdymo įstaigų ugdytinius (2021 m. I ketv.). |
| 1.4.2.2. SKU modelio įgyvendinimas (planuojamos 2 veiklos). |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Pasikeitę teisės aktai. |
| 9.2. Žmogiškieji faktoriai (nedarbingumas, darbuotojų kaita). |
| 9.3. Ekstremali situacija. |

Savivaldybės administracijos Žmonių gerovės ir ugdymo departamento Švietimo skyriaus siūlymas:

**Pritarti 2021 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Lopšelio-darželio „Vaikystė“ direktorės Redos Ponelienės ataskaita buvo pristatyta ir aptarta 2021-02-01 tarybos posėdžio metu. Visi suplanuoti 2020 metų tikslai ir uždaviniai buvo įgyvendinti. Stebimi ženklūs pokyčiai atnaujinant lopšelio-darželio aplinką. Didelis dėmesys skiriamas pedagogų tobulėjimui ir saviraiškai. Direktorė labai gerai tvarkosi su COVID-19 pandemijos sukeltais iššūkiais. Pagirtina, kad lopšelis-darželis „Vaikystė“ pripažintas aktyvia mokykla ir įtrauktas į „Aktyvių mokyklų“ sąrašą. Lopšelio-darželio taryba direktorės veiklos ataskaitą vertina labai gerai. Siūloma toliau tęsti pradėtus darbus ir iniciatyvas.

Lopšelio-darželio „Vaikystė“ \_\_\_\_\_\_\_\_\_\_ Imantas Jankauskas 2021-02-01

tarybos pirmininkas (parašas)

**11. Įvertinimas, jo pagrindimas ir siūlymai:**

Šiaulių lopšelio-darželio „Vaikystė“ direktorės Redos Ponelienės 2020 metų veiklos užduotys įvykdytos ir viršyti kai kurie sutarti vertinimo rodikliai, įstaigos veikla orientuota į pokyčius ir ugdymo proceso tobulinimą, taikyti kokybės valdymo metodai: pagerinti ugdytinių pasiekimai (rašytinė, sakytinė kalba, skaičiavimas ir matavimas); vaikų pasiekimų ir asmeninės pažangos vertinime ir įsivertinime dalyvauja 80 proc. tėvų; ugdytinių tėvai, savanorystės pagrindu, dalyvavo ugdymo procese ir pravedė 13 edukacinių užsiėmimų; įgyvendinta socialinių ir emocinių kompetencijų ugdymo programa „Kimochi“; įgyvendintas Socialinių kompetencijų ugdymo (SKU) modelis; vykdyta gerosios pedagoginės praktikos sklaida šalies ir miesto švietimo bendruomenei; modernizuotos lauko edukacinės erdvės (sukurtas lauko laboratorijos eksperimentų stalas, įrengta edukacinė-muzikinė tvorelė); įsigytos ir ugdymo procese naudotos inovatyvios ugdymo(si) priemonės.

2020 m. lopšelis-darželis „Vaikystė“ tapo nacionalinio STEAM mokyklų tinklo nariu, vykdyta 15 STEAM atvirų veiklų. Įstaigoje diegiamas „LEAN“ modelis – užtikrinama kokybė visose įstaigos veiklos srityse. Lopšelis-darželis įtrauktas į sveikatą stiprinančių mokyklų tinklą „Sveika mokykla“.

2020 m. lopšelio-darželio „Vaikystės“ direktorė Reda Ponelienė parengė mokslinę publikaciją „Ikimokyklinio ugdymo įstaigų vadovų darbo laiko planavimas: problemos ir galimybės. Švietimas: politika, vadyba, kokybė“.

Šiaulių miesto savivaldybės administracijos

Žmonių gerovės ir ugdymo departamento

Švietimo skyriaus vedėja \_\_\_\_\_\_\_\_\_\_ Edita Minkuvienė 2021-02-19

(parašas)

Savivaldybės meras \_\_\_\_\_\_\_\_\_\_ Artūras Visockas 2021-02-22

(parašas)

Galutinis metų veiklos ataskaitos įvertinimas **labai gerai**

Susipažinau.

Šiaulių lopšelio-darželio „Vaikystė“

direktorė \_\_\_\_\_\_\_\_\_\_ Reda Ponelienė 2021-02-22

(parašas)